Chenjerai Hove
Chenjerai Hove, 1954-2015, zimbabwisk forfatter og kulturpolitiker. Digtsamlingen Up in Arms (1982) beskriver i blodige og højstemte toner Zimbabwes nationale befrielseskamp i 1970'erne. Hans romaner Ben (1988, da. 1991) og Shadows (1991) afprøver kvindelige synsvinkler og søger i personernes stemmer at gengive shona-dialekters tone og billedintensitet. Hove var den zimbabwiske forfatterforenings første formand 1984-89 og fortaler for såvel ytringsfrihed som en positiv holdning til afrikanske værdier.